Fosta mare campioană Nadia Comăneci este încântată de decizia TAS de reducere a suspendării Simonei Halep de la patru ani la nouă luni. Prima reacție după victoria Simonei Halep.
"Era şi timpul. Simona Halep este autorizată să revină pe teren după reducerea suspendării de patru ani pentru dopaj.
Abia aştept să o revăd pe teren", a scris Nadia pe Facebook.
It s about time??❤️ Simona Halep cleared to return to court after four-year doping ban reduced Abia aștept să o revăd pe teren❤️❤️
Publicată de Nadia Comaneci pe Marţi, 5 martie 2024
Simona Halep poate reveni în competiţii
Agenția Internațională pentru Integritate în Tenis (ITIA) a luat act de decizia de marți a Tribunalului de Arbitraj Sportiv în cazul jucătoarei de tenis românce Simona Halep și spune că aceasta își poate relua activitatea de astăzi.
"În urma unei audieri care a avut loc în perioada 7-9 februarie 2024 la Lausanne (Elveția), comisia TAS a admis parțial apelul formulat de Halep împotriva unei sancțiuni disciplinare impuse de un tribunal independent în septembrie 2023, reducând perioada de ineligibilitate de la patru ani la nouă luni.
Decizia de astăzi vine sub forma unei
sumare, urmând ca decizia completă scrisă a juriului TAS să fie prezentată ulterior", se arată într-un comunicat al ITIA.
Conform acestuia, ITIA așteaptă decizia completă și motivată și o va analiza amănunțit în timp util.
"Jucătoarea este liberă să își reia activitatea începând cu data de astăzi, sub rezerva cerințelor privind data de intrare în anumite turnee", adaugă ITIA.
Simona Halep a transmis un mesaj după decizia TAS
"De-a lungul acestui proces lung și dificil, mi-am menținut credința că adevărul va ieși în cele din urmă la iveală și că se va ajunge la o decizie corectă, pentru că sunt și am fost întotdeauna o sportivă curată.
Credința mea în acest proces a fost pusă la încercare de acuzațiile scandaloase care mi-au fost aduse și de resursele aparent nelimitate care au fost aliniate împotriva mea.
Dar, în cele din urmă, adevărul a prevalat, chiar dacă a durat mult mai mult decât mi-aș fi dorit. Aș dori să le mulțumesc avocaților mei care au fost alături de mine și au crezut în mine de la început; Și, mai important, vreau să le mulțumesc sponsorilor mei, fanilor și concurenților mei care au rămas alături de mine pe parcursul acestui proces lung și dificil. Abia aștept să mă întorc în circuit.
Mulțumesc României care nu a crezut în mine, pentru că m-a motivat, și mai ales celei care a crezut în mine, pentru că m-a facut să merg mai departe."